Podpis Dohody o zachovaní mlčanlivosti a Dohody o spracovaní osobných údajov
Pred začiatkom samotného rokovania a hodnotení jednotlivých pohľadávok bude medzi oboma stranami podpísaná Dohoda o zachovaní mlčanlivosti a Dohoda o spracovaní osobných údajov.
Krok 2
Príprava dátovej pásky a fázy ocenenia
Každé portfólio pohľadávok na predaj je podrobené detailnej analýze vykonanej na základe poskytnutých parametrov o pohľadávkach (tzv. dátové pásky). Medzi hlavné údaje, ktoré sú využité na analýzu a stanovenie ceny, patria:
Údaje o dlžníkovi (meno, rodné číslo, adresa, kontakty).
Produktové informácie (typ produktu, informácie o poskytnutí produktu, prípadné zaistenie).
Informácia o dlžnej sume (dátum splatnosti a zosplatnenia, rozdelenie dlžnej sumy na istinu, úroky a ďalšie poplatky, počet dní po splatnosti, informácie o doterajšom postupe vymáhania a pod.).
V priebehu ocenenia sa vysvetľujú a dopĺňajú hlavné charakteristiky pohľadávok pomocou otázok.
Krok 3
Podpis Zmluvy o postúpení pohľadávok a uhradení odmeny za odkúpené portfólio
V prípade, že ponúknutá cena je partnerom akceptovaná, nasleduje podpis Zmluvy o postúpení pohľadávok, ktorá je schválená obomi stranami. Po uplynutí dohodnutého platobného termínu je uhradená odmena za odkúpené pohľadávky.
Krok 4
Odovzdanie pohľadávok do správy a podpora po predaji
Po uhradení odmeny dochádza k prevodu odkúpených pohľadávok na nového veriteľa, ktorým je spoločnosť KRUK ČR a SK. Aby sme boli schopní spravovať pohľadávky, je nutné odovzdať dátový súbor s detailnými informáciami o pohľadávkach (vo formáte Excel) a dostupnú zmluvnú a ďalšiu dokumentáciu k dlžnej sume.
Po odovzdaní všetkých materiálov sa o pohľadávky stará interný tím. Ten je pôvodnému veriteľovi neustále k dispozícii v rámci podpory po predaji a zároveň s partnerom komunikuje v prípade doplňujúcich požiadaviek zo strany spoločnosti KRUK.